**MAPE, DATOTEKE i RAD U OPERATIVNOM SUSTAVU**

* **Disk**- kaže se još i tvrdi disk, čvrsti disk, hard disk ili HDD. Tvrdi disk je spremnik podataka u računalu. Kad podatke trajno spremamo na lokalno računalo ustvari spremamo ih na disk.
* **Kapacitet** nam govori koliko podataka možemo spremiti na memorijski uređaj**.**
* Često su u uporabi veće jedinice kapaciteta koje izražavamo u:
  + **megabajtima (MB),**
  + **gigabajtima (GB) ili**
  + **terabajtima (TB).**
* **Datoteka** je digitalni zapis podataka.
* **Mapa** je prostor na disku gdje pohranjujemo datoteke i druge mape (podmape).
* **Mape nisu podatci. One su mjesto u koje spremamo podatke ili u koje spremamo druge podmape.**
* **Hijerarhijska struktura mapa** je struktura nadređenih i podređenih mapa (nadmapa i podmapa).
* **Datotečni nastavak** (File Extension) – identificira vrstu ili oblik datoteke. Nastaje prilikom spremanja datoteke kada korisnik pri spremanju upisuje ime datoteke, a program u kojem datoteka nastaje dodaje datotečni nastavak koji je od imena datoteke odijeljen točkom (npr. Parkovi prirode.pptx). Po datotečnom nastavku .pptx znamo da je datoteka nastala u programu MS PowerPoint i da sadrži prezentaciju).

Naši uradci, napravljeni i spremljeni u nekom od programa, nazivaju se **PODATKOVNE DATOTEKE**. Ovisno o tome što smo radili, razlikujemo:

• tekstualne datoteke (Word.docx, tekst.rtf)

• fotografije, ilustracije, grafičke datoteke (fotografija.jpg, fotografija.png)

• animacije (Animacija.gif)

• videodatoteke (Video.mp4)

• zvučne datoteke (Audio.mp3).

**Hijerarhijska organizacija mapa** – vrsta organizacije mapa koja se temelji na načelu nadređenosti i podređenosti. Mape na višoj hijerarhijskoj razini nadređene su mapama na nižim razinama. Staza, put, putanja (path) – predstavlja adresu datoteke. U Stazi su iza oznake pomoćnog spremnika (memorijskog uređaja) redom navedene mape od najviše hijerarhijske razine sve do mape najniže hijerarhijske razine u kojoj se nalazi određena datoteka.